(Анализу урадила: проф. Марина Глинос)

Драги седмаци,

Данас обрађујемо песму познате српске књижевнице Десанке Максимовић. Најпре песму прочитајте у вашим читанкама, а потом покушајте да је и сами анализирате заједно са мном. Допуните ову анализу неким својим запажањима и осећањима које је песма побудила у вама док сте је читали.

**Десанка Максимовић (1898-1993)**

 **„Стрепња“**

Не, немој ми прићи! Хоћу издалека
да волим и желим ока твоја два.
Јер срећа је лепа само док се чека,
док од себе само наговештај да.

Не, немој ми прићи! Има више дражи
ова слатка стрепња, чекање и стра’.
Све је много лепше донде док се тражи,
о чему се само тек по слутњи зна.

Не, немој ми прићи! Нашто то, и чему?
Издалека само све к’о звезда сја;
издалека само дивимо се свему.
Не, нек’ ми не приђу ока твоја два.

  **Књижевни род**: лирика

 **Књижевна врста**: љубавна песма

**Основни мотив**: лепота ишчекивања љубави

**Кључне речи (мотиви) по строфама:** 1. наговештај, очи

 2. стрепња, страх

 3. очекивање, звезда

\*Суштина љубави је у тражењу, чекању и слаткој стрепњи, а не сам чин љубави.

Удаљеност од вољеног бића чини да љубавна чежња траје, а без ње и нема љубавног заноса и среће. Чекање испуњено страхом и пријатном стрепњом доводи емоције до врхунца.

**Лирски субјект**: песникиња

**Метрика стиха**

Строфа: катрен (строфа од 4 стиха)

Стих: дванаестерац и једанаестерац (наизменично)

Рима: укрштена

**Стилске фигуре:**

**Метафора:** „ока твоја два“ (објекат љубавног заноса)

**Поређење**: „Издалека само све к’о звезда сја“

**Епитети**: слатка стрепња,

Послушајте и мало другачију усмену анализу кao допуну претходног:

<https://www.youtube.com/watch?v=z7p5ts41Zwo>